{"fi":"Ilmoittautumista ei tarvita.","sv":"","en":""}
Tule mukaan opastetulle kävelykierrokselle perjantaina 25. heinäkuuta 2025! Kierroksia järjestetään kaksi, ja ne lähtevät klo 11.30 sekä klo 14.00. Molempien kierrosten sisältö on sama. Lähdemme liikkeelle Kulttuuri- ja yrityskeskus Vanhan Paukun Pajakappelin edustalta. Noin puolentoista tunnin ja 1,5 kilometrin mittainen matka päättyy historialliselle Kosolan talolle. Tämä kierros sopii erinomaisesti sinulle, jos olet vasta muuttanut Lapualle tai haluat tutustua kaupunkiin paremmin. Muistathan varautua sään mukaisella varustuksella. Vapaa pääsy. Lämpimästi tervetuloa!
(Vanhan Paukun tie 1). Pajakappeli sijaitsee pääsisäänkäynnin vieressä.
Pauketta virsiä ja liikehdintää: kävelykierros Lapuan kaupungin historiaan.
Opastettu kävelykierros Lapuan historiaan. Oppaana toimii kulttuuripalvelujen 15-vuotias kesätyöntekijä Oskari Koivisto.
ILTAHUUTOKAUPASSA 18.7.25 klo 18 alkaen myydään parissa tunnissa yli 100 sekalaista tavaraa Teuvan vanhan kunnantalon puiston katosten alla, Porvarintie 26. Näyttö alkaen klo 17. Iloista huutoa keskellä kylää keskellä kesää! Näytön aikana voit nauttia kesäisestä taustasoitannasta Jussin ja Kirstin laulelmien kera! Buffettimme paikalla jo klo 17 alkaen! Hyvät kahvit sekä grillatut makkarat tarjolla! Jäsenkortilla etua kahviossa! Seuraa kotisivujamme ja Facebookia ja katso kuvia ennakkoon! TERVETULOA LÄHELTÄ JA KAUKAA VIETTÄMÄÄN MUKAVAA PERJANTAI-ILTAA TEUVALLE! PERÄKÄRRY MUKAAN! Järjestää Teuvan Omakotiyhdistyksen talkooporukka.
HUUDETAAN PUISTOSSA perjantai-illalla neljännen kerran
K-kauppiaat kumppaneineen tarjoavat kesän hauskimman ilmaisen koko perheen liikuntatapahtuman – tuu mukaan! Tarjolla on leikkimielistä liikuntaa ja lajikokeiluja matalalla kynnyksellä. Lisäksi perheen pienimmät pääsevät tapahtumissa tutustumaan alueen harrastustoimintaan mukana olevien urheiluseurojen avustuksella. Tapahtuma järjestetään lauantaina 9.8. klo 10.00-15.00 Seinäjoen Keskustorilla. Tapahtumaan on ilmainen sisäänpääsy. Seinäjoella tapahtumaa yhdessä Palloliiton ja K-ryhmän kanssa koordinoi Voimistelu- ja urheiluseura Seinäjoen Sisu.
Kesän hauskin koko perheen ilmainen liikuntatapahtuma!
Jalasjärvellä syntyneen Michael Hopiavuoren ja perheensä pitkä marssi - Lappeenrantalainen Reijo Moilanen kertoo sukunsa kauimmaisista juurista. Jalasjärven kirjaston Kamarissa keskiviikkona 23.7.2025. Tilaisuus on kaikille avoin ja ilmainen. Lämpimästi tervetuloa!
Jalasjärvellä syntyneen Michael Hopiavuoren ja perheensä pitkä marssi
Lappeenrantalainen Reijo Moilanen kertoo sukunsa kauimmaisista juurista.
La 2.8 klo 10-18 Su 3.8 klo 10-16 Museonmäellä järjestettävässä Kotiseutujuhlassa juhlistetaan 90-vuotiaan Kurikka-Seuran toimintaa työnäytöksin sekä Samuli Paulaharjun 150-vuotisjuhlavuoden valokuvanäyttelyn avajaisilla.
Kotiseutujuhlassa juhlistetaan 90-vuotiaan Kurikka-Seuran toimintaa työnäyt
Mentalisti Jose Ahonen Uskomattomasta totta, todesta uskomatonta. La 6.9.2025 Kalevan navetta, Seinäjoki Liput myy lippu.fi Lippu ennakkoon 30€ Ovelta 35€ Showtime klo 20.00, ovet auki 19.30 Numeroimattomat istumapaikat K18 Jose Ahosen esitys ei ole perinteistä viihdettä. Se on kokemus, joka herättää naurua, hämmennystä ja oivalluksia, eikä sitä voi täysin ymmärtää ennen kuin sen kokee. Jokainen show on ainutlaatuinen yhdistelmä psykologiaa, huumoria ja yleisön aktiivista osallistumista. Jose on palkittu mentalisti ja kirjailija, joka on lumonnut yleisöjä ympäri maailmaa: sekä suorassa kohtaamisessa että ruudun takana, Arto Nybergistä Good Morning Americaan. Hän kuuluu harvalukuiseen Psychic Entertainers Associationiin ja on saanut työstään mm. Suomen Taikapiirin Emeritus Reijo Salminen -trofeen kahtena peräkkäisenä vuonna. Myös kynästään taidokas mentalisti on kirjoittanut tietokirjat Yli luonnollisen, Ajattele kuin mentalisti sekä Huijauksen Anatomia (Yhdessä Pete Poskiparran kanssa). Järj. Häjy Live Oy
Mentalisti Jose Ahonen –Uskomattomasta totta, todesta uskomatonta.
Mäsä-duo kiertää tänä vuonna ilmestyneen levyn ”Hyppööllä” tiimoilta ja esiintyy Isonkyrön Pohjankyröntalolla lauantaina 13.9.2025 klo 18.00. Mäsä-duo perustettiin vuonna 2014 kahden pelimannin istuessa Folklandia-risteilylle menevän bussin takapenkillä. Siitä lähtien on soiteltu erilaisissa tilaisuuksissa ristiäisistä, häihin ja kyläjuhlista festivaaleille. Kotimaassa ja ulkomailla eli niin kuin pelimannin kuuluu tehdä aina on pyritty lähtemään. Yhtyeessä soittavat Lauri Kotamäki,3-rivinen haitari+laulu ja Kyösti Järvelä, viulu ja laulu. Tervetuloa kuuntelemaan perinteestä ammentavaa ja uutta luovaa vauhdikasta kansanmusiikkia!
Mäsä-duo Hyppööllä! keikka lauantaina 13.9.2025 klo 18.00 Pohjankyrön talo
Mäsä-duo Hyppööllä! keikka lauantaina 13.9.2025 klo 18.00 Pohjankyrön talo ( Pohjankyröntie 142 )
Perjantaina 18.7. Stand Uppia terassilla - lauteille saapuu Lasse Oikarinen. Vuonna 2017 hän voitti himoitun Vuoden Tulokas -tittelin. Lasse on tunnettu energisestä sekä heittäytyvästä tyylistään. Hän keskustelee ja pelaa yleisön kanssa taitavasti, joka tekee jokaisesta esityksestä ainutlaatuisen. Lasse on ollut myös mukana Nelosen Stand Up! -ohjelman kolmannella ja neljännellä tuotantokaudella sekä MTV:n Komediaklubi-ohjelmassa. Härmän Kylpylän terassilla nähdään stand uppia heinäkuussa joka perjantai. Keskiviikkoisin terassilla lauletaan karaokea ja lauantaisin vuorossa on aina vaihtelevia live-esiintyjiä. Terassin viihde on täysin ilmaista ja sitä jatkuu elokuulle saakka. Tervetuloa!
Stand uppia Härmän Kylpylän terassilla. Vapaa pääsy!
EP tapahtumakalenteri kulttuuripyöräily.png
Ylihärmän reserviläiset järjestävät jo perinteisen Ylihärmän kulttuuripyöräilyn osana Elotryskööt kulttuuri- ja kotiseututapahtumaa. Tänä vuonna Ylihärmän kotiseutuyhdistys on mukana yhteistyössä. Reitin varrella ohitetaan mm - Ylihärmän Päämaja, - tie Artturi Leinosen huvilalle, - Rannanjärven häjyn kotitalon paikka, - Puustellin häätalo ja - pysähdys eduskuntatalon arkkitehti J.S. Sirénin syntymäkodin kohdalla. - Sirénin kotitalolta takaisin keskustaan, - sieltä Hakolan lenkki missä ohitetaan entinen aatelitalo (Wasastjerna) ja käräjätalo, - majatalo missä majoitettiin Saksan puolustusvoimien sotilaita 1941-1944, jotka olivat saaneet komennuksen tien toisella puolella sijaitsevaan muonituslaitokseen. - Hakolan lenkiltä takaisin torille. Ota mukaan oma pyörä, säänmukainen pyöräilyvarustus ja juomapullo. Reitin pituus n. 17km. Lähtö torilta klo 18.00 Maanantaisin tapahtuva pyöräily on järjestyksessään 216. Tänä vuonna tutustumme myös reitin varrella olevaan Ylihärmän museoon
Elotryskööt - 8. Ylihärmän kulttuuripyöräily
Ylihärmän reserviläisten perinteinen Ylihärmän kulttuuripyöräily tänä vuonna yhteistyössä Ylihärmän kotiseutuyhdistyksen kanssa.
EP tapahtumakalenteri kansallispukukirkko.png
Kauhavan seurakunta, Ylihärmän kirkkopiiri
Yhteistyössä Kauhavan seurakunta, Ylihärmän kotiseutuyhdistys ja Järvilakeuden kansalaisopiston Kruunuhäät-hanke, joka on saanut EU:n maaseuturahoitusta. Tule tuulettamaan kansallispukua tai sen osaa kansallispukukirkkoon. Jos sinulla ei ole kansallispukua, olet silti sydämellisesti tervetullut mukaan. Kirkkokahvit kirkossa.
Elotryskööt - Kansallispukukirkko Ylihärmän kirkossa
Kansallispukukirkko 17.8.25 Ylihärmän kirkossa osana Elotryskööt tapahtumaa.
{"fi":"Lisätiedot kotisivuilta www.tohnintouhuteatteri.fi – info klo14–18 (su 11–13 tai 16–18) puh 040 834 7503. ","sv":"","en":""}
Tohnin Touhuteatteri on jälleen mukana kesän tapahtumakalenterissa, sillä näytelmäryhmä on valmistellut heinäkuun viihdykkeeksi Markku Hyvösen yllättävän maalaiskomedian ”Onnellinen perhe“. Näytelmän teemoissa kysytään hulvattomalla tavalla mitä onnellisuus merkitsee – vähintäänkin sana-asettelulla "kuka on muuttanut vuokra-asumaan minun kammariini?!". Digiaikaan täysillä tarttunut – kuten Netfliksiin, Airbnb:in sekä Onlyfanssiin hurahtanut – Inkeri on lähdössä paikallisen Martta-yhdistyksen kanssa Viroon opettamaan naurismaitovellin valmistusta. Kotivahdiksi jää tyttärensä Hellä-Unelma, jonka harkinta-aika ex-miehensä Martin kanssa on vielä kesken. Ja sitten mokoma rontti kehtaakin ilmoittaa tulevansa kylään uuden tyttöystävänsä kanssa. Sekös ärsyttää, varsinkin kun Hellä ei olisi halunnut erota. Kun taloon ilmestyy Airbnb-vuokralainen lentokapteeni Rolf Wattenfall, on Hellällä valmiina juoni siitä kuinka saada ex-miehensä mustasukkaiseksi. Mikä voisi mennä pieleen, varsinkin kun saman aikaisesti kylillä kulkee kunnan edustajisto kartoittamassa tuulivoimaa, mielipiteiltään suunnattomat mielenosoitusveljekset sekä luultua useampi exä? Onneksi edes Inkeri-äiti on kaukana tästä väärinymmärrysten sopasta. Onhan se? Sano että on. Kesällä 2025 näytelmä esitetään ensimmäistä kertaa Vetolan jo osittain uudistetuissa puitteissa, kun alun perin kesälle 2010 tehty väliaikainen lava laajennuksineen on Tohnin T.E.MP.P.U. -hankkeen myötä purettu ja korvattu täysin uudella lavaksi soveltuvalla terassilla. Tervetuloa viihtymään! Tohnin Touhuteatterin harrastajanäyttelijöiden porukka on toteuttamassa 17. toimikauden näytelmää Janne Vuorelan ohjauksessa. Näytelmästä järjestetään heinäkuussa yhdeksän ulkoilmanäytöstä jo ennestään tutussa Vetolassa. Esitykset on toteutettu yhteistyössä Lakeudenportin kansalaisopiston kanssa ja näytösten käytännön järjestelyistä vastaa Tohnin kyläseura ry. Kesäteatteri, ulkoilmanäytös, kesto ~60min+väliaika+30min. Väliajalla Tohnin kyläseura ry:n puffetti. Pikkusateilla katsomoa katettu 100 paikkaa, äänentoisto, ei sateenvarjoja. Tervetuloa!
Markku Hyvösen komediassa kysytään hulvattomalla tavalla mitä onnellisuus merkitsee – ainakin sanoin "kuka on muuttanut minun kammariini?!".